ZAKAJ SE UČITI O AI
2 UI je povsod
UI: intuitivno razumevanje
V literaturi in na spletu obstaja več različnih definicij UI. Povsem enoznačne opredelitve tega, kaj je UI, kje se uporablja in kakšno vlogo ima, pravzaprav ni. Lahko gre za kompleksen samostojen sistem (kot so npr. roboti ali avtonomna vozila), lahko pa gre le za nekaj vrstic kode znotraj določene programske opreme, ki v tem programu igra zelo majhno vlogo.
UI vključuje skupek programov, ki opravljajo različne naloge. V strogo matematičnem smislu so meje med tem, kje se začne UI in končajo druge tehnologije, zabrisane.
Poleg tega se številni strokovnjaki ne strinjajo z uporabo besede “inteligenca” v tej besedni zvezi – umetna inteligenca namreč ni zares podobna človeški inteligenci, vsaj zaenkrat ne.
Kljub temu pa nam ta izraz pove nekaj o tem, kaj naj bi bili takšni programi sposobni narediti.
Sistemi UI so torej zasnovani na strojih (napravah). Predvidevanja, priporočila ali odločitve sprejemajo na podlagi:
-
zaznavanja resnične ali virtualne okolice (na primer s pomočjo mikrofona ali kamere),
-
oenostavitve in analize podatkov.
-
Analizirane podatke nato uporabijo za sprejemanje odločitev ali napovedi1.
Kako vemo, da sistem uporablja UI?
- Sistem prepozna, kaj ste napisali ali kaj govorite (programska oprema za prevajanje / prepoznavanje besedila / prepoznavanje obraza; osebni asistenti, klepetalnice ipd.).
- Dlje ko uporabljate določen sistem, bolje vas pozna (priporočila za videoposnetke na YouTubu / novice / izdelke na Amazonu; predlogi za prijateljstva na Facebooku, ciljno usmerjeni oglasi ipd.).
- Sistem je sposoben napovedati izid na podlagi nepopolnih in hitro spreminjajočih se informacij (najhitrejša pot do želene destinacije, cene delnic v bližnji prihodnosti ipd.).
UI okoli nas
Danes je prav UI tista vrsta tehnologije, ki uporabniku zagotavlja konkurenčnost, potrebno za uspeh.
UI se v takšni ali drugačni obliki uporablja praktično na vseh področjih človekovega delovanja:
-
V poslovnem svetu in v raziskovalni dejavnosti so v uporabi različni programi za procesiranje jezika, ki v realnem času zapisujejo govor ali generirajo prevode besedil.
-
Medicina izkorišča prednosti UI pri analizi medicinskih slik in pri orodjih za podporo odločanju2.
-
V kmetijskem sektorju sistemi, podprti z UI, pomagajo optimizirati uporabo razpoložljivih virov.
-
Skoraj vsakodnevno beremo o novih prebojih tehnologij UI na področjih računalniških iger, umetnosti, industrije in trgovine.
V šolah UI lahko pomaga pri izbiri učnega gradiva, pri personalizaciji učenja, pri konstruktivnem vrednotenju opravljenega dela in pri raznih logističnih nalogah.
AKTIVNOST
Oglejte si videoposnetek o Alanu Turingu in umetni inteligenci
Alan Turing je po mnenju mnogih oče računalništva. Veliko novih idej na področju umetne inteligence je pravzaprav predstavil Alan Turing, še preden je bil izumljen izraz “umetna inteligenca”!
1 The OECD AI Principles, 2019.